Source: https://www.lidlmusic.sk/lidlmusic/eshop/17-1-Obchodne-podmienky/208-2-Reklamacny-poriadok
Timestamp: 2017-08-19 05:41:45+00:00
Document Index: 12464587

Matched Legal Cases: ['§ 18', '§ 18', '§ 18', '§ 625', '§ 619', '§619', '§ 620', '§ 629', '§ 629', '§ 457', '§ 48', '§ 18', '§ 622', '§ 622', '§ 622']

Úvod »Obchodné podmienky»Reklamačný poriadok
Obchodné podmienky / Reklamačný poriadok
Reklamačný poriadok HUDOBNÝ NÁSTROJ s.r.o.
Spoločnosť HUDOBNÝ NÁSTROJ s.r.o. , Teplická 27/104 , Piešťany, IČO: 46 456 554 zápis v OR Trnava, Vložka číslo: 28476/T (ďalej len „HUDOBNÝ NÁSTROJ s.r.o.“ alebo „predávajúci“) týmto reklamačným poriadkom v súlade s § 18 ods. 1 zákona č. 250/2007 Z. z. o ochrane spotrebiteľa a o zmene zákona č. 372/1990 Zb. o priestupkoch v znení neskorších predpisov riadne informuje spotrebiteľa o podmienkach a spôsobe uplatnenia práv zo zodpovednosti za vady (ďalej len „reklamácia“) vrátene údajov o tom, kde môže reklamáciu uplatniť a o vykonaní záručných opráv.
Tento reklamačný poriadok je v súlade s § 18 ods. 1 zákona o ochrane spotrebiteľa umiestnený na viditeľnom mieste dostupnom spotrebiteľovi v každej prevádzke spoločnosti HUDOBNÝ NÁSTROJ s.r.o. a zároveň je tiež zverejnený na webovej stránke spoločnosti www.lidlmusic.sk a www.hudobnynastroj.sk
Každý výrobok predávaný spoločnosťou HUDOBNÝ NÁSTROJ s.r.o. je pri predaji na požiadanie spotrebiteľa predvedený a preskúšaný, aby sa kupujúci zoznámil s jeho funkciami a údržbou ako aj s technickými a prevádzkovými podmienkami popísanými v návodoch na obsluhu týchto výrobkov.
Na žiadosť spotrebiteľa je predávajúci povinný poskytnúť záruku písomnou formou (záručný list). Ak to povaha veci umožňuje, postačí namiesto záručného listu vydať doklad o kúpe (t. j. pokladničný blok z registračnej pokladnice).
Spotrebiteľ uplatňuje reklamáciu u predávajúceho spravidla v tej prevádzke, v ktorej bol tovar zakúpený. Spotrebiteľ je však oprávnený uplatniť reklamáciu aj v ktorejkoľvek inej prevádzkarni predávajúceho, v ktorej je prijatie reklamácie možné s ohľadom na predávané výrobky alebo poskytované služby, alebo u určenej osoby, ktorá je povinná reklamáciu vybaviť (§ 18 ods. 2 zákona o ochrane spotrebiteľa).
Ak je však v záručnom liste uvedený iný podnikateľ určený na opravu (záručný servis – t. j. autorizované servisné opravovne príslušného výrobcu, ktorých zoznam je uvedený v záručnom liste), ktorý je v mieste predávajúceho alebo v mieste pre kupujúceho bližšom, uplatní kupujúci práva na opravu u podnikateľa určeného na vykonanie záručnej opravy (§ 625 Občianskeho zákonníka). Podnikateľ určený na opravu je povinný opravu vykonať v lehote dohodnutej pri predaji veci medzi predávajúcim a spotrebiteľom.
HUDOBNÝ NÁSTROJ s.r.o. zodpovedá za vady, ktoré má predaný tovar pri prevzatí kupujúcim (§ 619 ods. 1 Občianskeho zákonníka) a za vady, ktoré sa vyskytnú po prevzatí tovaru v záručnej dobe (§619 ods.2 Občianskeho zákonníka).
boli vady spôsobené používaním, ktoré je v rozpore s návodom na použitie (napr. prevádzka pri nesprávnom pripájanom napätí, pripájanie na nedovolené zdroje prúdu) alebo zásahom neoprávnenej osoby do tovaru alebo jeho súčasti;
Vyhlásením v záručnom liste vydanom kupujúcemu môže HUDOBNÝ NÁSTROJ s.r.o. poskytnúť záruku presahujúcu rozsah záruky ustanovenej zákonom, pričom podmienky a rozsah tejto záruky určí v záručnom liste (§ 620 ods. 5 Občianskeho zákonníka).
Ak HUDOBNÝ NÁSTROJ s.r.o. pri kúpe tovaru ponúka spotrebiteľovi k predanému tovaru bezplatne ďalší tovar ako dar, je na spotrebiteľovi, či ponúkaný dar prijme. Dar však nie je predaným tovarom, preto HUDOBNÝ NÁSTROJ s.r.o. nezodpovedá za jeho prípadné vady. Ak však HUDOBNÝ NÁSTROJ s.r.o. o prípadných vadách tovaru vie, je povinná na ne spotrebiteľa pri ponuke daru upozorniť (§ 629 Občianskeho zákonníka). Ak má dar vady, na ktoré HUDOBNÝ NÁSTROJ s.r.o. spotrebiteľa neupozornila, je spotrebiteľ oprávnený ho vrátiť (§ 629 Občianskeho zákonníka). Ak spotrebiteľovi vznikne právo na odstúpenie od zmluvy (vrátenie peňazí), je spotrebiteľ povinný vrátiť spoločnosti HUDOBNÝ NÁSTROJ s.r.o. všetko, čo podľa zmluvy dostal, t. j. aj tovar prijatý ako dar (§ 457 Občianskeho zákonníka v spojení s § 48 ods. 2 Občianskeho zákonníka).
Pri reklamovaní vady tovaru je kupujúci povinný predložiť doklad o kúpe ( t. j. pokladničný blok z registračnej pokladnice), záručný list (ak bol k predajnej veci vydaný) a originálny obal výrobku (ak je to možné).
Predávajúci je povinný o vybavení reklamácie vydať písomný doklad najneskôr do 30 dní odo dňa uplatnenia reklamácie (§ 18 ods. 9 zákona o ochrane spotrebiteľa). Týmto písomným dokladom je kópia reklamačného protokolu s vyplnenou časťou vybavenie reklamácie, list oboznámi spotrebiteľa o vybavení reklamácie alebo e- mailová či sms správa obsahujúca informáciu o vybavení reklamácie.
Kupujúci je povinný vyzdvihnúť opravený reklamovaný výrobok do jedného mesiaca od uplynutia doby, keď oprava mala byť alebo bola urobená, a ak bola urobená neskôr, do jedného mesiaca od vyrozumenia o jej vykonaní. Ak si kupujúci nevyzdvihne výrobok do šiestich mesiacov odo dňa, keď bol povinný si ju vyzdvihnúť, má spoločnosť HUDOBNÝ NÁSTROJ s.r.o. právo výrobok predať po predchádzajúcom písomnom upozornení a uplynutí dodatočnej lehoty 14 dní, ak jej bude známa adresa kupujúceho. Ak dôjde k predaju nevyzdvihnutej veci, vyplatí HUDOBNÝ NÁSTROJ s.r.o. výťažok predaja po odrátaní poplatku za uskladnenie a nákladov predaja. Právo na výťažok musí kupujúci uplatniť v predajni HUDOBNÝ NÁSTROJ s.r.o. kde bola reklamácia uplatnená.
Práva spotrebiteľa (spôsob vybavenia reklamácie) – poučenie podľa 18 ods. 4 zákona o ochrane spotrebiteľa
Spotrebiteľ má pravo požadovať, aby bola vada bezplatne, riadne, včas odstránená alebo, aby bola vadná vec vymenená za novú. O spôsobe odstránenia vady rozhoduje predávajúci (§ 622 ods. 1 Občianskeho zákonníka). Kupujúci môže namiesto odstránenia vady požadovať výmenu tovaru, alebo ak sa vada týka len súčasti tovaru, výmenu tejto súčasti, ak tým predávajúcemu nevzniknú neprimerané náklady vzhľadom na cenu tovaru alebo závažnosť vady (§ 622 ods. 2 Občianskeho zákonníka). Predávajúci je oprávnený vždy vymeniť vadnú vec za bezvadnú, ak to spotrebiteľovi nespôsobí závažné ťažkosti (§ 622 ods. 3 Občianskeho zákonníka).
Spotrebiteľ má právo na výmenu veci alebo na odstúpenie od zmluvy (vrátenie peňazí). Tie isté práva prislúchajú spotrebiteľovi, ak síce ide o odstrániteľné vady, ak však spotrebiteľ nemôže pre opätovné vyskytnutie sa vady po oprave alebo pre väčší počet vád riade vec užívať. Ako neodstrániteľná sa posudzuje aj vada, ktorej reklamácia nebola vybavená do 30 dní od prijatia reklamácie.
Spotrebiteľ má právo na primeranú zľavu z ceny podľa charakteru a závažnosti vady.
Reklamácia použitého tovaru a tovaru predávaného za nižšiu cenu
Reklamačný poriadok nadobúda platnosť dňom jeho podpisu a platí pre všetky predajne spoločnosti HUDOBNÝ NÁSTROJ s.r.o.
Oprávnené osoby pre prevzatie reklamácie
V predajni HUDOBNÝ NÁSTROJ s.r.o. V Piešťanoch, Teplická 2276/30 sú oprávnené osoby:Ing.Marián Marko a Ing.Jozef Pátrovič, na predajni Prešov. Bernardeta Pirohová, na predajni v Michalovciach PeterTimko.
Orgán dozoru - Inšpektorát SOI pre Trnavský kraj
Pekárska 23, 917 01 Trnava 1, Odbor výkonu dozoru,
tel. č.: 033/5512 689, 033/5512 690, fax č.: 033/5512 656,
ZWMwNjI